02/09/2010 | Administración LocalMunicipal
Brión
Bases xerais reguladoras dos procesos selectivos para a cobertura de prazas de persoal laboral fixo do Concello de Brión, en procedemento de consolidación de emprego temporal

Por decreto da Alcaldía de data vintecinco de agosto de dous mil dez, e ó abeiro do disposto nos artigos 21.1 da Lei 7/1985, de 2 de abril, Reguladora das Bases de Réxime Local, e do artigo 41.14 a) do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, procedeuse á aprobación das bases xerais que van a regular os procesos selectivos para a cobertura das prazas de persoal laboral fixo, en procedemento de consolidación de emprego temporal, incluídas na Oferta de Emprego Público para o ano 2010. O contido das bases é o seguinte: É obxecto das presentes Bases Xerais a regulación do proceso selectivo do persoal, así como da convocatoria respectiva, para a cobertura das prazas que se relacionan no anexo I, cubertas interina ou temporalmente, con anterioridade ó 1 de xaneiro de 2005, mediante o sistema de concurso-oposición, e incluídas na Oferta de Emprego Público do ano 2010, de conformidade coa disposición transitoria cuarta da Lei 7/2007, de 12 de abril, do Estatuto Básico do empregado público. Serán de aplicación aos procesos selectivos previstos nestas bases as seguintes normas: Lei 7/1985, de 2 de abril, reguladora das bases de réxime local; Real decreto lexislativo 781/1986, de 18 de abril, polo que se aproba o texto refundido das disposicións vixentes en materia de réxime local; Lei 5/1997, de 22 de xullo, da Administración Local de Galicia; Lei 7/2007, de 12 de abril do Estatuto básico do empregado público; Real decreto 896/1991, de 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración Local; Lei 50/1998, de 30 de decembro, de medidas fiscais, administrativas e do orde social; Decreto Lexislativo 1/2008, de 13 de marzo, polo que se aproba o Texto Refundido da Lei de FPG; Regulamento de selección do persoal da Administración da Comunidade Autónoma de Galicia de 20 de marzo de 1991; art.36 da Lei 7/2004, do 16 de xullo, galega para a igualdade de mulleres e homes; e supletoriamente o Real decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración do Estado. Para participar nas probas selectivas os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: a) Ter nacionalidade española ou ser estranxeiro con residencia legal en España. b) Ter cumpridos dezaseis anos e non exceder a idade máxima de xubilación forzosa. c) Estar en posesión do título que en todo caso se sinale na convocatoria específica respectiva, ou estar en condicións de obtelo na data na que remate o prazo de presentación de instancias. No caso de titulacións obtidas no estranxeiro, deberán posuí-lo documento que acredite fidedignamente a súa homologación. Conforme a disposición transitoria quinta da lei 30/1984, de 2 de agosto, de medidas para a reforma da función pública, se considerará equivalente ao título de Diplomado universitario, ter superados tres cursos completos de licenciatura. d) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións a desenvolver. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. e) Non ter sido separado mediante servizo disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ó emprego público. f) Estar en posesión da acreditación de coñecemento do idioma galego especificada para cada praza nas bases específicas g) Os requisitos especiais que, de se-lo caso, poidan establecerse nas convocatorias específicas. As instancias solicitando participar nos procesos selectivos, dirixiranse ao Sr. alcalde do Concello. Presentaranse, debidamente cubertas, no Rexistro Xeral do concello no modelo oficial que figura como Anexo II desta convocatoria e que se facilitará no Rexistro Xeral municipal, no prazo de vinte (20) días naturais contados a partir do seguinte ao da publicación do anuncio da convocatoria no Boletín Oficial do Estado (BOE). Poderanse así mesmo remitir na forma determinada no artigo 38.4 de Lei 30/1992, de 26 de novembro, de réxime xurídico das administracións públicas e procedemento administrativo común (LRXAP e PAC). Ás solicitudes debidamente cubertas, achegaranse os documentos que a continuación se indican e de acordo coa seguinte orde: a) Fotocopia compulsada do DNI, pasaporte ou documento identificativo equivalente vixente noutros estados membros da Unión Europea, así como da documentación acreditativa da residencia legal en España no caso de aspirantes non pertencentes á Unión Europea. b) Fotocopia cotexada da titulación requerida para o acceso á praza c) Declaración xurada na que manifesten que reúnen todos e cada un dos requisitos xerais esixidos na base 3.ª, así como os que se esixan nas convocatorias específicas, referidos sempre ao día en que remate o prazo de presentación de instancias. d) Relación dos méritos que aleguen os aspirantes, pola orde que se establece na correspondente convocatoria específica, unindo á devandita relación os documentos xustificativos dos mesmos (orixinais ou fotocopias compulsadas). Rematado o prazo de presentación de solicitudes, a Alcaldía ditará resolución, no prazo máximo de un mes, pola que declarará aprobada a lista provisional de admitidos/as e excluídos/as. A dita resolución publicarase no Boletín Oficial de Provincia, no taboleiro de anuncios do concello e na páxina web. Na publicación farase constar, apelidos, nome e número do DNI, así como, se é o caso, as causas que motivaron a súa exclusión. Os aspirantes excluídos ou omitidos nas ditas relacións disporán dun prazo de dez (10) días hábiles contados a partir do seguinte ao da publicación da resolución no BOP, conforme ao disposto no art.71 da lei 30/1992, de 26 de novembro, para subsanar os defectos que motivaron a súa exclusión ou omisión das relacións de admitidos e excluídos. Se no dito prazo non se subsanan os defectos serán definitivamente excluídos da realización das probas. En calquera caso, neste prazo de subsanación unicamente se poderán corrixir defectos respecto dos requisitos indispensables para participar no proceso selectivo, pero non os que se refiran aos méritos e documentación que voluntariamente aporte o/a aspirante co obxecto de que sexan valorados na fase de concurso En todo caso, co obxecto de evitar erros e, no suposto de producirse, posibilitar a súa subsanación no tempo e na forma, os aspirantes comprobarán se figuran recollidos correctamente na correspondente relación de admitidos. No caso de non presentarse alegacións ou subsanacións á lista provisional, elevarase a definitiva. A resolución pola que se aproba a lista definitiva de admitidos/as e excluídos/as, que será determinante dos prazos a efectos de posibles impugnacións ou recursos, publicarse do mesmo xeito que a provisional, e incluirá, así mesmo; Lugar, data e hora na que se cita ao Tribunal para a súa constitución e inicio da valoración dos méritos da fase de concurso Lugar, data e hora de comezo do primeiro exercicio da fase de oposición, que deberá anunciarse, como mínimo, con quince (15) días naturais de antelación. Os tribunais cualificadores dos procesos selectivos designaranse de conformidade co sinalado no artigo 4 do Real decreto 896/1991 de 7 de xuño, artigos 55.1 c) e d) e 60 da Lei 7/2007, de 12 de abril do Estatuto Básico do Empregado Público, debendo estar integrados, alomenos, por cinco membros titulares cos seus correspondentes suplentes. A composición dos tribunais determinarase na convocatoria específica da praza ou prazas que se convoquen. A designación nominal dos membros do tribunal incluirá a dos respectivos suplentes. Todos os membros do tribunal deberán contar con titulación ou especialización igual ou superior á esixida para o acceso á praza ou prazas que se convoquen. Os membros dos tribunais deberán absterse de intervir cando concorran neles circunstancias das previstas no artigo 28 da Lei de réxime xurídico das administracións públicas e do procedemento administrativo común ou se realizase tarefas de preparación de aspirantes a probas selectivas nos cinco anos anteriores á publicación desta convocatoria e, igualmente, se colaborasen durante ese período dalgún modo con centros de preparación de opositores. O presidente deberá solicitar dos membros do tribunal declaración expresa de non atoparse incursos nas circunstancias previstas no citado artigo 28 da Lei de réxime xurídico das administracións públicas e do procedemento administrativo común nin nas demais causas de abstención previstas nesta base. Así mesmo, os/as aspirantes poderán recusar os membros do tribunal cando concorran neles algunha das circunstancias previstas na presente base, conforme o artigo 29 da Lei de réxime xurídico das administracións públicas e do procedemento administrativo común. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a secretario/a ou dos que legalmente os substitúan. Os tribunais poderán dispoñer a incorporación de asesores especialistas para as probas en que así o estimen necesario ou conveniente. Os ditos asesores actuarán con voz e sen voto; limitaranse ao exercicio das especialidades técnicas en base ás cales colaboran no respectivo tribunal. Para os efectos de percepción de asistencias polo membros concorrentes ás sesións dos tribunais, estes estarán clasificados nas categorías que estabelece o núm.1 do artigo 30 do Decreto 462/2002, de 24 de maio, sobre indemnizacións por razón de servizo. O tribunal resolverá por maioría de votos dos seus membros presentes, tódalas dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. O sistema de selección será o concurso-oposición. Na fase de concurso se valorará, entre outros méritos, a experiencia nas prazas obxecto desta convocatoria, de acordo coa disposición transitoria cuarta da Lei 7/2007, de 12 de abril. En calquera caso, a valoración de méritos, que só se aplicará aos aspirantes que superasen a fase de oposición, só poderá outorgar unha puntuación proporcionada que non determinará, por sí mesma, o resultado do proceso selectivo. A fase de concurso, que será previa á de oposición, non terá carácter eliminatorio nin poderá terse en conta para superar as probas da fase de oposición, e as puntuacións outorgadas faranse públicas antes da celebración do primeiro exercicio da fase de oposición. O tribunal só poderá valorar os méritos alegados e correctamente probados e acreditados mediante a documentación achegada no momento de presentaren a solicitude para a admisión nas probas selectivas, sen que sexa admisible a concesión de prazo para emendar a falta de alegacións ou de proba de méritos. A fase de oposición consistirá na realización de probas, de carácter práctico ou teórico, cuxo obxecto será determinar a aptitude e coñecementos dos aspirantes para o concreto desempeño da praza convocada e que versarán sobre materias contidas nos programas ou temarios especificados nas respectivas bases específicas. Co fin de asegurar a debida idoneidade dos aspirantes, estes deberán superar, na fase de oposición, a puntuación mínima establecida para as respectivas probas selectivas. Nas bases específicas que completen estas bases xerais se concretarán os méritos a ter en conta na fase de concurso e os criterios de valoración dos mesmos, así como os contido das probas da fase de oposición, a súa forma de desenvolvemento, sistema de cualificación e os programas aos que se deben axustar. Para asegurar a súa obxectividade e racionalidade, o proceso selectivo poderá completarse coa realización de entrevistas e exposicións curriculares dos aspirantes, conforme aos criterios que se especifiquen nas bases específicas de cada praza convocada Os/as aspirantes poderán realizar os exercicios, a súa elección, en calquera das linguas oficiais de Galicia. Con anterioridade ao inicio da fase de oposición o tribunal reunirase co fin de efectuar a valoración dos méritos achegados polos aspirantes, e as puntuacións resultantes serán obxecto de publicación, igualmente, con anterioridade ao inicio do primeiro exercicio, no taboleiro de anuncios e páxina web do concello. Os aspirantes disporán dun prazo de dez días hábiles, contados a partir do día seguinte ao da publicación, para formular alegacións. O comezo do primeiro exercicio da fase de oposición deberá anunciarse con quince (15) días naturais de antelación no BOP e no taboleiro de anuncios do Concello. Unha vez comezadas as probas selectivas, non será obrigatoria a publicación da celebración dos sucesivos exercicios no Boletín Oficial da Provincia, senón que será suficiente coa súa exposición no taboleiro de anuncios do concello e na páxina web con, cando menos, 24 horas de antelación ao comezo destes. Os aspirantes deberán presentarse para a realización de cada exercicio provistos de DNI ou documento fidedigno acreditativo da súa identidade, a xuízo do tribunal. En calquera momento os Tribunal poderá requerirlles aos opositores que acrediten a súa identidade. Os/as aspirantes serán convocados para cada exercicio en único chamamento, sendo excluídos da oposición os que non comparecesen, agás nos casos debidamente xustificados e libremente valorados polo tribunal. As razóns ou probas xustificativas formularanse dentro das vinte e catro (24) horas seguintes á celebración do exercicio ao que non compareceran. Non obstante o anterior, as mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames previstos nas probas selectivas, poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse como mínimo 48 horas logo do anuncio da data do exame. A citada notificación leva consigo o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal decidirá en cada caso, con base na información de que dispoña, se proceda ou non realizar a proba nun lugar alternativo ou ben un aprazamento da proba, ou ben ambas medidas conxuntamente. Non se admitirá recurso respecto das decisións do tribunal neste punto, sen prexuízo de que as razóns da impugnación se inclúan en calquera outro recurso admisible de acordo coas regras xerais do proceso selectivo. Os exercicios escritos poderán ser lidos publicamente, se así o acordase o tribunal, podendo este dialogar co/a aspirante coa fin de determinar os seus coñecementos sobre o contido do exposto. As cualificacións dos aspirantes que superen cada un dos exercicios da fase de oposición serán publicadas no taboleiro de anuncios do concello e na páxina web, xunto co anuncio de celebración do seguinte exercicio. En caso de tratarse de exercicios obrigatorios e eliminatorios, os aspirantes que non acaden a puntuación requerida para a superación dos mesmos, segundo os criterios fixados nas bases específicas correspondentes, non poderán realizar os exercicios seguintes, quedando eliminados do proceso selectivo. Dende a total conclusión dunha proba ata o comezo da seguinte, deberá transcorrer un prazo mínimo de corenta e oito (48) horas e máximo de corenta (40) días hábiles. De cada sesión que celebre o tribunal redactarase unha acta pola secretaria/o do mesmo na que se farán constar a cualificacións dos exercicios dos aspirantes, así como as incidencias que se produzan. A valoración e cualificación en puntos dos méritos alegados polos aspirantes realizarase conforme ao baremo fixado nas respectivas bases específicas. Cada un dos exercicios da fase de oposición será cualificado de conformidade co sistema de puntuación que figure nas bases específicas correspondentes. O resultado final do proceso selectivo virá determinado pola suma das puntuacións obtidas na totalidade dos exercicios da fase de oposición, na fase de concurso de méritos e, de ser o caso, na realización de entrevistas e exposicións curriculares. No suposto de empate nas puntuación de dous ou máis aspirantes, resolverase a favor do aspirante que obtivese a puntuación máis alta na fase de concurso. De proseguir a igualdade, resolverase acudindo á puntuación obtida na fase de oposición. En último caso, de persistir o empate, resolveríase conforme aos criterios especificados nas bases específicas correspondentes. Finalizadas as probas selectivas o tribunal fará pública a relación definitiva dos aspirante aprobados, indicando o seu D. N. I., e pola orde da puntuación obtida. Esta relación presentarase ao Alcalde coa proposta de nomeamento dos candidatos/as aprobados. Os tribunais non poderán aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. Os/as aspirantes propostos/as, achegarán no prazo de vinte (20) días naturais, contados a partir da publicación da lista de aprobados/as no lugar indicado na base 9.ª, apartado 2.º, os documentos seguintes: 1) Fotocopia (que deberá presentarse xunto co orixinal para a súa compulsa) do DNI ou pasaporte.2) Fotocopia (que deberá presentarse xunto co orixinal para a súa compulsa) do Título académico esixido na respectiva base específica, ou, no seu defecto, o xustificante de ter aboado os dereitos para a súa expedición.3) Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións da praza.4) Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.5) Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ó momento da súa toma de posesión.6) Fotocopia da cartilla da Seguridade Social (no caso de estar afiliado). Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. A non presentación dentro do prazo fixado da documentación esixida nesta base, agás nos casos de forza maior, ou cando do exame da mesma se deduza que carecen dalgún dos requisitos sinalados na base 3.ª, determinará a imposibilidade de proceder á formalización do correspondente contrato, quedando anuladas as actuacións, sen prexuízo da responsabilidade en que incorreran por falsidade na solicitude de participación Rematado o proceso selectivo e presentada a documentación correspondente polos interesados, o Alcalde, ou órgano en quen delegue, resolverá o proceso selectivo, acordando a contratación dos aspirantes propostos polo Tribunal, que deberán formalizar o contrato laboral, conforme a lexislación vixente, nun prazo máximo de 30 días contados dende o día seguinte da notificación da contratación. O tribunal queda autorizado para resolver as dúbidas que se presenten e adoptar os acordos necesarios para a boa orde do proceso selectivo en todo o non previsto nestas bases. Contra as presentes bases, considerando que o seu acordo aprobatorio é definitivo en vía administrativa, poderase interpor polos interesados lexitimados os seguintes recursos: • Con carácter potestativo recuso de reposición ante o mesmo órgano que dictou o acto recurrido, en prazo dun mes a contar dende o dia seguinte ó da publicación das bases no BOP. • Alternativamente recurso contencioso-administrativo, ante o correspondente Xulgado do Contencioso Administrativo, dentro do prazo de dous meses contados dende o día seguinte ó da publicación das bases no BOP. Contra cantos actos administrativos se deriven das bases e da actuación do Tribunal, poderán ser interpostos polos interesados os oportunos recursos nos casos e na forma establecidas na Lei 30/1992 de 26 de novembro e na Lei 29/98 de 13 de xullo Reguladora da Xurisdicción Contencioso-Administrativa. A continuación se relacionan as prazas que van ser obxecto de cobertura, séndolle de aplicación estas bases xerais, e que foron incluídas na Oferta de Emprego Pública para o exercicio 2010; Nome/denominación da praza: Traballador/a social Nº de prazas; 1 Nome/denominación da praza: Animador/a cultural Nº de prazas; 1 Nome/denominación da praza: Mestre/a de educación infantil Nº de prazas; 1 Nome/denominación da praza: Xefe de grupo-Oficial de 1ª de Protección Civil Nº de prazas; 1 Nome/denominación da praza: Monitor/a deportivo/a Nº de prazas; 1 Brión, 25 de agosto de 2010. O alcalde, José Luís García García.